
Külszíni fejtésű bányagép tartószerkezetének felújítása és próbaterhelése

A tanulmány a visontai külszíni fejtésű bányában termelésbe állított hányóképző gép leégése következtében elvégzett tartószerkezet vizsgálati, megerősítési, és próbaterhelési metódusokról ad részletes bemutatást. A tanulmány egy közel féléves folyamatot tárgyal, a hányóképző gép leégésétől kezdve egészen a termelésbe állításáig. Ezen keretek között tárgyalja a gép összetett statikai rendszerének bemutatását, tartószerkezetének felülvizsgálatát, a vizsgálatok módszereit, illetve az újratervezés nehézségeit. Részletesen foglalkozik a gép újra termelésbe állítása előtt elvégzett próbaterhelésekkel, illetve bemutatja és kiértékeli a mérések során kapott eredményeket. Mivel sem hazai, sem pedig külföldi szabványok nem rögzítenek és nem is adnak ajánlást az ilyen speciális szerkezetek próbaterheléseit illetően, így a tanulmány elsőként ad eligazítást erre vonatkozóan.



